Секторот за инспекциски надзор во областа на социјалната заштита и заштита на децата при Министерството за социјална политика, демографија и млади преку инспекторот за социјална заштита Никола Димитровски со службена легитимација број 28-0003, изврши вонреден инспекциски надзор над субјектот ЈУ Меѓуопштински центар за социјална работа Куманово, со седиште ул.Тодор Велков бр.4, Куманово, застапуван од Директорот Александра Арсовска, со Записник број ИП1-16-272 од 06.09.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија” број 104/2019,1 46/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023,,) го донесе следното:

**Р Е Ш Е Н И Е**

Се наредува на Александра Арсовска, Директор на ЈУ Меѓуопштински центар за социјална работа Куманово, за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во определените рокови:

Центарот, во предметот на М.К. во постапката за остварување и користење на правото на гарантирана минимална помош, да го преиспита решението број УП1 1818-317 од 15.02.2024 година. При преиспитувањето целосно и правилно да ја утврди фактичката состојба, да изврши непосреден увид во домот на М. од кој ќе ја утврди изложеноста на социјален ризик во домаќинството, дали живее во посебно или живее во заедничко домаќинство со други членови кои поседуваат некој имот или имотни права од кој остваруваат приходи или пак остваруваат приходи по некој друг основ и во зависност од утврдената фактичка состојба да донесе соодветно решение, согласно член 28, член 33 став 1 алинеја 4, став 2, член 40 став 1 алинеја 6, член 271 став 2 и член 273 од Законот за социјалната заштита.

**Рокот за извршување на изречената инспекциска мерка изнесува 30 дена од денот на приемот на решението.**

2. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерство за социјална политика, демографија и млади врз основа на член 329 став 1 алинеја 3 од Законот за социјалната заштита, преку инспекторот Никола Димитровски со службена легитимација број 28-0003, изврши вонреден инспекциски надзор на ден 04.09.2024 година во ЈУ Меѓуопштински центар за социјална работа Куманово - Старо Нагоричане, застапуван од Директорот Александра Арсовска и состави Записник број ИП1 16-272 од 06.09.2024 година, во кој се констатирани недостатоци и неправилности во постапката за остварување и користење на правото на гарантирана минимална помош, по поднесена вонредна иницијатива.

За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за социјална политика, демографија и млади - Сектор за инспекциски надзор во социјалната заштита и заштита на децата, под број ИП1 16 -272 од 16.09.2024 година.

**Виш инспектор за социјална заштита:**

**Никола Димитровски**